b'\n_START_ARTICLE_\nSergej Pahor\n_START_SECTION_\n\xc5\xbdivljenje in delo\n_START_PARAGRAPH_\nPahor je diplomiral leta 1958 in doktoriral leta 1964 na Fakulteti za naravoslovje in tehnologijo v Ljubljani. Tu deluje kot univerzitetni u\xc4\x8ditelj od leta 1959, od leta 1975 kot redni profesor. V letih 1975 do 1990 je bil sodelavec IJS. Strokovno se je izpopolnjeval na Univerzi Michigana v Ann Arborju, ZDA._NEWLINE_Vodil je fizikalni praktikum in predaval fiziko v prvem letniku, zraven pa \xc5\xa1e matemati\xc4\x8dno fiziko, teoreti\xc4\x8dno fiziko, mehaniko kontinuov in slu\xc4\x8dajne procese. Raziskovalno podro\xc4\x8dje njegovega dela so matemati\xc4\x8dni problemi in modelska analiza v fiziki in medicini. Objavil je 33 znanstvenih \xc4\x8dlankov in u\xc4\x8dbenik Uvod v analiti\xc4\x8dno mehaniko (1989). Skupaj z Antonom Suhadolcem je prejel Kidri\xc4\x8devo nagrado leta 1974.'